Posa Rika
Posa Rika (isp. Poza Rica) arba Posa Rika de Hidalgas (Poza Rica de Hidalgo) – miestas rytų Meksikoje, Verakruso valstijoje, į šiaurę nuo Chalapos, prie Kasoneso upės. Yra oro uostas, plentai į Siudad Maderą, Meksiką, Verakrusą. Svarbus naftos ir dujų gavybos bei perdirbimo centras (naftotiekiai į Monterėjų, Meksiką, Tuspaną, Minatitlaną). 15 km į pietus nuo Posa Rikos yra senovinis El Tachino miestas (pasaulio paveldo objektas).